VGI พุ่ง 5% ลุ้นกำไรปี 61/62 โตสนั่น โบรกฯ แนะซื้อเป้า 8.30 บ.
VGI พุ่ง 5% ลุ้นกำไรปี 61/62 โตสนั่น โบรกฯ แนะซื้อเป้า 8.30 บ. ล่าสุด ณ เวลา 10.51 น. อยู่ที่ 7.50 บาท บวก 0.35 บาท หรือ 4.90% สูงสุดที่ 7.50 บาท ต่ำสุดที่ 7.15 บาท ด้วยมูลซื้อขาย 144.32 ล้านบาท
30 ส.ค. 2561

ผู้สื่อข่าวรายงานว่า ราคาหุ้น บริษัท วี จี ไอ โกลบอล มีเดีย จำกัด (มหาชน) หรือ VGI ล่าสุด ณ เวลา 10.51 น. อยู่ที่ 7.50 บาท บวก 0.35 บาท หรือ 4.90% สูงสุดที่ 7.50 บาท ต่ำสุดที่ 7.15 บาท ด้วยมูลซื้อขาย 144.32 ล้านบาท

โดย บล.เออีซี ระบุในบทวิเคราะห์ แนะนำ “ซื้อ” หุ้น VGI ให้ราคาเป้าหมาย 8.30 บาทต่อหุ้น โดยปี 61/62 คาด VGI จะมีกำไรสุทธิ 1,369 ล้านบาท โต 61.8% เทียบจากปีก่อน และโตต่อ 37.8% เทียบจากปีก่อนในปี 62/63 จากอัตราใช้กำลังสื่อที่เพิ่มขึ้น และการบริหารค่าใช้จ่ายที่มีประสิทธิภาพมากขึ้น บวกกับคาดตั้งแต่ช่วงไตรมาส 2/61-62 VGI จะเริ่มรับรู้ส่วนแบ่งกำไรจากเงินลงทุนใน Kerry Express (KETH) ที่ถือหุ้นอยู่ 23% (ธุรกรรมการเข้าซื้อหุ้น KETH เสร็จสิ้นวันที่ 20 ก.ค. 61)